Az irodalom kezdetei Az irodalmi művek tartalmi felosztása alapján jöttek létre az irodalmi műnemek: a líra, az epika és a dráma. Líra: érzelmeket, érzéseket, gondolatokat kifejező mű. Epika: eseményeket, történeteket elbeszélő mű, leírás. Dráma: színpadi előadásra alkalmas mű. Az egyes műnemeken belül további tartalmi, formai hangulati stb. jellemzők alapján különítjük el az egyes műfajokat. Így például lírai műfaj a dal, az epigramma, az elégia, a himnusz, az óda, a rapszódia stb.; epikai műfaj az eposz (hősköltemény), a mese, a regény, a novella, az elbeszélő költemény stb. A dráma műnemének legismertebb műfajai a tragédia és a komédia.